VEGA præsenterer

**Xavier Rudd surfer VEGA ind i indie-folkens solnedgang**

*Tirsdag den 6. august sender Xavier Rudd gode vibrationer ud i Store VEGA med indie-folksange fra det nye album Storm Boy.*

Australske Xavier Rudd har markeret sig med en helt unik sound og stil. Med afsæt i hjemlandets musiktradition krydrer han sit udtryk med både stompbox og det specielle blæseinstrument didgeridoo'en. Den jordnære singer/songwriters indie-folksange har hurtigt sneget sig ind i hjerterne på publikum verden over gennem deres dybt personlige fortællinger, som altid har et universelt præg.

I 2018 udgav multiinstrumentalisten sit seneste album, *Storm Boy*. Albummets titelnummer opsummerer både Rudds personlige og soniske univers. Herpå sender de blide toner et postkort afsted om et solbeskinnet surferliv. At surfe fylder sammen med miljøbeskyttelse, veganisme, aktivisme, aborigineres rettigheder og spiritualitet meget for musikeren. Noget som han også dyrker i videoen til singlen ”Walk Away”.

*Storm Boy* er det første album som Xavier Rudd har ladet en anden producere og det er erfarne kræfter han har haft bag knapperne. Produceren Chris Bond har nemlig arbejdet med Ben Howard samt Tom Speight og ifølge Rudd tilføjede Bond alt, hvad han skrev et strejf af magi.

Karrieren startede for Rudd i 2002 med albummet *To Let*, der senere er blevet fulgt af otte album udover Storm Boy.

**Fakta om koncerten:**
Xavier Rudd (AUS)
Tirsdag d. 6. august kl. 20.00
Store VEGA, Enghavevej 40, 1674 København V
Billetpris: 250 kr. + gebyr
Billetsalget starter fredag den 1. februar kl. 10.00 via vega.dk og Ticketmaster.